plato-philosophy.respublica 5.463
τί οὖν ; ἔστι μέν που καὶ ἐν ταῖς ἄλλαις πόλεσιν ἄρχοντές τε καὶ δῆμος , ἔστι δὲ καὶ ἐν ταύτῃ ; ἔστι . πολίτας μὲν δὴ πάντες οὗτοι ἀλλήλους προσεροῦσι ; πῶς δʼ οὔ ; ἀλλὰ πρὸς τῷ πολίτας τί ὁ ἐν ταῖς ἄλλαις δῆμος τοὺς ἄρχοντας προσαγορεύει ; ἐν μὲν ταῖς πολλαῖς δεσπότας , ἐν δὲ ταῖς δημοκρατουμέναις αὐτὸ τοὔνομα τοῦτο , ἄρχοντας . τί δʼ ὁ ἐν τῇ ἡμετέρᾳ δῆμος ; πρὸς τῷ πολίτας τί τοὺς ἄρχοντάς φησιν εἶναι ; σωτῆράς τε καὶ ἐπικούρους , ἔφη . τί δʼ οὗτοι τὸν δῆμον ; μισθοδότας τε καὶ τροφέας . οἱ δʼ ἐν ταῖς ἄλλαις ἄρχοντες τοὺς δήμους ; δούλους , ἔφη . τί δʼ οἱ ἄρχοντες ἀλλήλους ; συνάρχοντας , ἔφη . τί δʼ οἱ ἡμέτεροι ; συμφύλακας . ἔχεις οὖν εἰπεῖν τῶν ἀρχόντων τῶν ἐν ταῖς ἄλλαις πόλεσιν , εἴ τίς τινα ἔχει προσειπεῖν τῶν συναρχόντων τὸν μὲν ὡς οἰκεῖον , τὸν δʼ ὡς ἀλλότριον ; καὶ πολλούς γε . οὐκοῦν τὸν μὲν οἰκεῖον ὡς ἑαυτοῦ νομίζει τε καὶ λέγει , τὸν δʼ ἀλλότριον ὡς οὐχ ἑαυτοῦ ; οὕτω . τί δὲ οἱ παρὰ σοὶ φύλακες ; ἔσθʼ ὅστις αὐτῶν ἔχοι ἂν τῶν συμφυλάκων νομίσαι τινὰ ἢ προσειπεῖν ὡς ἀλλότριον ; οὐδαμῶς , ἔφη · παντὶ γὰρ ᾧ ἂν ἐντυγχάνῃ , ἢ ὡς ἀδελφῷ ἢ ὡς ἀδελφῇ ἢ ὡς πατρὶ ἢ ὡς μητρὶ ἢ ὑεῖ ἢ θυγατρὶ ἢ τούτων ἐκγόνοις ἢ προγόνοις νομιεῖ ἐντυγχάνειν . κάλλιστα , ἦν δʼ ἐγώ , λέγεις , ἀλλʼ ἔτι καὶ τόδε εἰπέ · πότερον αὐτοῖς τὰ ὀνόματα μόνον οἰκεῖα νομοθετήσεις , ἢ καὶ τὰς πράξεις πάσας κατὰ τὰ ὀνόματα πράττειν , περί τε τοὺς πατέρας , ὅσα νόμος περὶ πατέρας αἰδοῦς τε πέρι καὶ κηδεμονίας καὶ τοῦ ὑπήκοον δεῖν εἶναι τῶν γονέων , ἢ μήτε πρὸς θεῶν μήτε πρὸς ἀνθρώπων αὐτῷ ἄμεινον ἔσεσθαι , ὡς οὔτε ὅσια οὔτε δίκαια πράττοντος ἄν , εἰ ἄλλα πράττοι ἢ ταῦτα ; αὗταί σοι ἢ ἄλλαι φῆμαι ἐξ ἁπάντων τῶν πολιτῶν ὑμνήσουσιν εὐθὺς περὶ τὰ τῶν παίδων ὦτα καὶ περὶ πατέρων , οὓς ἂν αὐτοῖς τις ἀποφήνῃ , καὶ περὶ τῶν ἄλλων συγγενῶν ; αὗται , ἔφη · γελοῖον γὰρ ἂν εἴη εἰ ἄνευ ἔργων οἰκεῖα ὀνόματα διὰ τῶν στομάτων μόνον φθέγγοιντο . πασῶν ἄρα πόλεων μάλιστα ἐν αὐτῇ συμφωνήσουσιν ἑνός τινος ἢ εὖ ἢ κακῶς πράττοντος ὃ νυνδὴ ἐλέγομεν τὸ ῥῆμα , τὸ ὅτι τὸ ἐμὸν εὖ πράττει ἢ ὅτι τὸ ἐμὸν κακῶς . ἀληθέστατα αὖ , ἦ δʼ ὅς .
Lemmas: τίς οὖν ; εἰμί μέν που καί ἐν ὁ ἄλλος πόλις ἄρχων τε καί δῆμος , εἰμί δέ καί ἐν οὗτος ; εἰμί . πολίτης μέν δή πᾶς οὗτος ἀλλήλων προσλέγω ; πῶς δέ οὐ ; ἀλλά πρός ὁ πολίτης τίς ὁ ἐν ὁ ἄλλος δῆμος ὁ ἄρχων προσαγορεύω ; ἐν μέν ὁ πολύς δεσπότης , ἐν δέ ὁ δημοκρατέομαι αὐτός ὄνομα οὗτος , ἄρχω . τίς δέ ὁ ἐν ὁ ἡμέτερος δῆμος ; πρός ὁ πολίτης τίς ὁ ἄρχων φημί εἰμί ; σωτήρ τε καί ἐπίκουρος , φημί . τίς δέ οὗτος ὁ δῆμος ; μισθοδότης τε καί τροφεύς . ὁ δέ ἐν ὁ ἄλλος ἄρχω ὁ δῆμος ; δοῦλος , φημί . τίς δέ ὁ ἄρχω ἀλλήλων ; συνάρχω , φημί . τίς δέ ὁ ἡμέτερος ; συμφύλαξ . ἔχω οὖν λέγω ὁ ἄρχων ὁ ἐν ὁ ἄλλος πόλις , εἰ τις τις ἔχω προσλέγω ὁ συνάρχω ὁ μέν ὡς οἰκεῖος , ὁ δέ ὡς ἀλλότριος ; καί πολύς γε . οὐκοῦν ὁ μέν οἰκεῖος ὡς ἑαυτοῦ νομίζω τε καί λέγω , ὁ δέ ἀλλότριος ὡς οὐ ἑαυτοῦ ; οὕτως . τίς δέ ὁ παρά σύ φύλαξ ; εἰμί ὅστις αὐτός ἔχω ἄν ὁ συμφύλαξ νομίζω τις ἤ προσλέγω ὡς ἀλλότριος ; οὐδαμῶς , φημί · πᾶς γάρ ὅς ἄν ἐντυγχάνω , ἤ ὡς ἀδελφός ἤ ὡς ἀδελφή ἤ ὡς πατήρ ἤ ὡς μήτηρ ἤ υἱός ἤ θυγάτηρ ἤ οὗτος ἔκγονος ἤ πρόγονος νομίζω ἐντυγχάνω . καλός , εἰμί δέ ἐγώ , λέγω , ἀλλά ἔτι καί ὅδε λέγω · πότερος αὐτός ὁ ὄνομα μόνος οἰκεῖος νομοθετέω , ἤ καί ὁ πρᾶξις πᾶς κατά ὁ ὄνομα πράσσω , περί τε ὁ πατήρ , ὅσος νόμος περί πατήρ αἰδώς τε περί καί κηδεμονία καί ὁ ὑπήκοος δέω εἰμί ὁ γονεύς , ἤ μήτε πρός θεός μήτε πρός ἄνθρωπος αὐτός ἀγαθός εἰμί , ὡς οὔτε ὅσιος οὔτε δίκαιος πράσσω ἄν , εἰ ἄλλος πράσσω ἤ οὗτος ; οὗτος σύ ἤ ἄλλος φήμη ἐκ ἅπας ὁ πολίτης ὑμνέω εὐθύς περί ὁ ὁ παῖς οὖς καί περί πατήρ , ὅς ἄν αὐτός τις ἀποφαίνω , καί περί ὁ ἄλλος συγγενής ; οὗτος , φημί · γέλοιος γάρ ἄν εἰμί εἰ ἄνευ ἔργον οἰκεῖος ὄνομα διά ὁ στόμα μόνος φθέγγομαι . πᾶς ἄρα πόλις μάλα ἐν αὐτός συμφωνέω εἷς τις ἤ εὖ ἤ κακός πράσσω ὅς νυνδί λέγω ὁ ῥῆμα , ὁ ὅτι ὁ ἐμός εὖ πράσσω ἤ ὅτι ὁ ἐμός κακός . ἀληθής αὖ , ἠμί δέ ὅς .